section_heading: Karijera
paragraph_text: Graves je karijeru započeo igrajući na poznatom američkom sveučilištu Pittsburgh, a nakon završetka sveučilišta iskustvo je stjecao u CBA ligi, igrajući za domaći Xplosion. Prvo europsko iskustvo stekao je u francuskom Pau Orthezu, gdje je ostao šest mjeseci. Ljeto 2008. proveo je pokušavajući se nametnuti nekom NBA klubu igrajući Ljetnu ligu, međutim ponude nije dobio, dok je istovremeno stigla ponuda turskog kluba Galatasaray Café Crowna. S Galatasarayom je stigao do polufinala doigravanja turskog prvenstva, gdje su glatko poraženi od kasnijeg prvaka Efes Pilsena. Tijekom te sezone (2008./09.) imao je prosjek od 15.5 poena, 2.3 skoka i 2.2 asistencije po utakmici.